CELEX: 62014CA0003
Language: sk
Date: 2015-04-16 00:00:00
Title: Vec C-3/14: Rozsudok Súdneho dvora (tretia komora) zo 16. apríla 2015 (návrh na začatie prejudiciálneho konania, ktorý podal Sąd Najwyższy – Poľsko) – Prezes Urzędu Komunikacji Elektronicznej, Telefonia Dialog sp. z o.o./T-Mobile Polska SA, predtým Polska Telefonia Cyfrowa SA (Návrh na začatie prejudiciálneho konania — Elektronické komunikačné siete a služby — Smernica 2002/21/ES — Články 7 a 20 — Riešenie sporu medzi podnikmi poskytujúcimi elektronické komunikačné siete alebo služby — Povinnosť uskutočniť postup podľa článku 7 ods. 3 — Opatrenie, ktoré môže mať vplyv na obchod medzi členskými štátmi — Smernica 2002/19/ES — Článok 5 — Právomoc a zodpovednosť národných regulačných orgánov vzhľadom na prístup a prepojenie — Smernica 2002/22/ES — Článok 28 — Negeografické čísla)

15.6.2015   
            
            
               SK
            
            
               Úradný vestník Európskej únie
            
            
               C 198/10
            
         Rozsudok Súdneho dvora (tretia komora) zo 16. apríla 2015 (návrh na začatie prejudiciálneho konania, ktorý podal Sąd Najwyższy – Poľsko) – Prezes Urzędu Komunikacji Elektronicznej, Telefonia Dialog sp. z o.o./T-Mobile Polska SA, predtým Polska Telefonia Cyfrowa SA
   (Vec C-3/14) (1)
   
   ((Návrh na začatie prejudiciálneho konania - Elektronické komunikačné siete a služby - Smernica 2002/21/ES - Články 7 a 20 - Riešenie sporu medzi podnikmi poskytujúcimi elektronické komunikačné siete alebo služby - Povinnosť uskutočniť postup podľa článku 7 ods. 3 - Opatrenie, ktoré môže mať vplyv na obchod medzi členskými štátmi - Smernica 2002/19/ES - Článok 5 - Právomoc a zodpovednosť národných regulačných orgánov vzhľadom na prístup a prepojenie - Smernica 2002/22/ES - Článok 28 - Negeografické čísla))
   (2015/C 198/13)
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Sąd Najwyższy
   
      Účastníci konania pred vnútroštátnym súdom
   
   
      Žalobcovia: Prezes Urzędu Komunikacji Elektronicznej, Telefonia Dialog sp. z o.o.
   
      Žalovaná: T-Mobile Polska SA, predtým Polska Telefonia Cyfrowa SA
   
      Výrok rozsudku
   
   
               1.
            
            
               Článok 7 ods. 3 a článok 20 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) sa má vykladať v tom zmysle, že národný regulačný orgán je povinný uskutočniť postup upravený v prvom z týchto ustanovení, ak chce v rámci riešenia sporu medzi podnikmi poskytujúcimi elektronické komunikačné siete alebo služby v členskom štáte uložiť povinnosti smerujúce k zabezpečeniu prístupu k negeografickým číslam v súlade s článkom 28 smernice Európskeho parlamentu a Rady 2002/22/ES zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) a ak tieto povinnosti môžu mať vplyv na obchod medzi členskými štátmi.
            
         
               2.
            
            
               Článok 7 ods. 3 smernice 2001/21 sa má vykladať v tom zmysle, že opatrenie prijaté národným regulačným orgánom s cieľom zabezpečiť prístup konečných užívateľov k negeografickým číslam v súlade s článkom 28 smernice 2002/22 má vplyv na obchod medzi členskými štátmi v zmysle tohto ustanovenia, ak môže ovplyvniť, viac ako zanedbateľne, priamo či nepriamo, súčasne či potenciálne obchod medzi týmito štátmi, čo prináleží posúdiť vnútroštátnemu súdu.
            
         
      (1)  Ú. v. EÚ C 102, 7.4.2014.